Արշակ Շահոյան

Արշակ Հրաչիկի Շահոյան (ծնվ. 1 հունվարի 1954 թ., գ. Զախարովկա, Կրասնոյարսկի երկրամաս, ՌՍՖՍՀ), հայ իրավաբան, նախկին դատավոր։

Կրթություն 
 1976-1981 թթ. սովորել և ավարտել է ԵՊՀ իրավաբանական ֆակուլտետի երեկոյան բաժինը։

Աշխատանքային գործունեությունը 
 1981-1984 թթ. - Հայկական ԽՍՀ Գերագույն դատարանի օրենսդրության համակարգման հարցերով ավագ խորհրդատու։
 1984-1991 թթ. - Հայկական ԽՍՀ Գերագույն դատարանի նախագահության և պլենումի հարցերով ավագ խորհրդատու։
 1991-1996 թթ. - Երևանի Խորհրդային շրջանի ժողովրդական դատարանի դատավոր։
 1996-2001 թթ. - զբաղվել է փաստաբանական գործունեությամբ՝ հանդիսանալով ՀՀ փաստաբանների միության անդամ։
 2001-2008 թթ. - ՀՀ տնտեսական դատարանի դատավոր։
 2008-2009 թթ. - Հյուսիսային քաղաքացիական դատարանի դատավոր։
 2009 թ. փետրվարի 27-ին ՀՀ Նախագահի հրամանագրով նշանակվել է Տավուշի մարզի ընդհանուր իրավասության դատարանի դատավոր՝ դադարեցնելով Հյուսիսային քաղաքացիական դատարանի դատավորի լիազորությունները։
 2013 թ. փետրվարի 7-ին ՀՀ Նախագահի հրամանագրով լիազորությունները դադարեցվել են դատավորի պաշտոնում նշանակմանը խոչընդոտող ֆիզիկական արատ կամ հիվանդություն ձեռք բերելու կապակցությամբ։

Ծանոթագրություններ 

Հայ իրավաբաններ
ԵՊՀ իրավաբանական ֆակուլտետի շրջանավարտներ
Տավուշի մարզի ընդհանուր իրավասության դատարանի դատավորներ